Nijohjem
Nijohjem
Litt om meg, familielivet, interiør, mat, trening og ellers hva jeg måtte ha på hjertet.
torsdag 4. desember 2014
De viktige stundene....
er de hvor...
man er...
...sammen!!
♥ ♥ ♥
Lagt inn av Nina Slettvoll Ingen kommentarer :
Send dette via e-post Blogg dette! Del på Twitter Del på Facebook Del på Pinterest
Etiketter: Advent
tirsdag 2. desember 2014
"Nettshopper" det lille sorte mens jeg ligger syk
Hele siste uke dro jeg på jobb snørrete, gørrete og absolutt ikke i form. Tok paracet før jeg dro på jobb i god tro om at dette går over av seg selv. Bare overså det litt for det var så mange ting som skulle gjøres. Tenkte videre at i helgen, ja da skulle jeg slappe av. Med første søndag i advent i vente, barnebursdag og julegaveshopping ble det dårlig med ekstra hvile på mor.
Så der fikk jeg kjenne på den, i går og i dag har jeg logge utstrakt på sofaen hele dagen. Det var ikke sjangs lengre å komme meg på jobb eller farte omkring. Nå måtte jeg bare høre på kroppen. Sto opp å spiste frokost idet ungene kommer hjem fra skolen... Hehe.... bruker aldri sove så lenge..., men må man så må man.
Så nå har jeg lagt litt her å sett litt rundt på forskjellige nettbutikker. Jeg og mannen har avtalt å ikke kjøpe gaver til hverandre i år. Fant disse sorte herlighetene som dere ser på bildet over. Fant plaggene på Nelly. Fikk veldig lyst på dem da. Viktig å alltid ha noe fint undertøy tilgjengelig.
Setter dette i allefall på ønskelisten til meg selv fra meg selv. Kanskje, kanskje er jeg snill nok mot jul så jeg kan bestille meg det ;)
♥
Lagt inn av Nina Slettvoll Ingen kommentarer :
Send dette via e-post Blogg dette! Del på Twitter Del på Facebook Del på Pinterest
Etiketter: Ønskeliste
Ungene i ekstase over pakkekalenderen
Det ble litt i siste liten som så mange andre år at jeg fikk pakket inn gavene. Hadde kjøpt inn og planlagt i god tid, men så ble det så hektisk de siste dagene at jeg endte opp med å sitte utover kvelden dagen før dagen, men jeg sier som jeg har sagt så mange ganger før: til neste år altså, da skal jeg være ute i god tid ;) Noen som kjenner seg igjen?
Ungene ble i i ekstase da de sto opp til 1. desember og så alle gavene som hang så fint. Og det er det som er så herlig i mamma-hjerte, å glede ungene sine.
♥
Lagt inn av Nina Slettvoll Ingen kommentarer :
Send dette via e-post Blogg dette! Del på Twitter Del på Facebook Del på Pinterest
Etiketter: Advent , Jul
mandag 1. desember 2014
Velkommen desember
Huset er pyntet litt til advent. Føler meg ikke ferdig med pyntingen enda. Driver med kontinuerlig pynting alle dagene i desember frem til julaften. Ordentlig kosetid.
♥
Lagt inn av Nina Slettvoll Ingen kommentarer :
Send dette via e-post Blogg dette! Del på Twitter Del på Facebook Del på Pinterest
Etiketter: Advent , Jul
1. søndag i advent! Sen oppdatering ;)
En rolig og fin første søndag i advent. Eldstemann har vært på overnatting hos en kompis og kom ikke hjem før litt utpå dagen. Minstesnuppa og vi voksne nøt en sen frokost etter å ha sovet lenge. Etter det ble det en kald tur i skogen med Shelby. Vi har hatt så mange dager med mildvær at det ble en markant forskjell når det ble frost ute selv om det bare var 1 minusgrad.
I skogen fikk vi også plukket litt mose til adventslysene våre. Ble en enkel og grei pynt i år.
Etter frokost og tur fikk vi besøk av svoger og tantebarn. Minstesnuppa og tantebarnet leker så utrolig fint sammen. Helt hærlig å høre på. De kan være sammen lenge og uten uenigheter. En drøm for oss foreldre.
♥
Lagt inn av Nina Slettvoll 2 kommentarer :
Send dette via e-post Blogg dette! Del på Twitter Del på Facebook Del på Pinterest
Etiketter: Advent , Jul
Date med kjæresten hjemme
♥
Formen er absolutt ikke god. Har vært snørreste og gørrete hele den siste uka. Så det har ikke fristet å gjøre så mye. Hele uka har vært fullt opp med ting å gjøre og samme med denne helgen, men denne rolige koselige sene middags-daten med kjæresten på lørdag ble virkelig satt pris på. Utrolig deilig med en stund for seg selv med god mat og drikke.
♥
Lagt inn av Nina Slettvoll Ingen kommentarer :
Send dette via e-post Blogg dette! Del på Twitter Del på Facebook Del på Pinterest
Etiketter: Weekend
onsdag 26. november 2014
Elsker de nye gardinene
Har fått opp de nye gardinene jeg bestilte på nett. Litt skummelt å bestille gardiner på nett da jeg ikke får sett så nøye på dem og heller ikke følt på dem. Har tatt meg en runde i byen her å sjekket utvalget, men fant ikke det jeg letet etter. Dermed ble jeg skikkelig glad da disse passet helt perfekt. Akkurat så glam som jeg ønsket. Elsker det.
Nå venter vi bare på sofaen så det blir litt mer helhetlig i stua vår. Heldigvis kommer den i tide til jul :)
Lagt inn av Nina Slettvoll Ingen kommentarer :
Send dette via e-post Blogg dette! Del på Twitter Del på Facebook Del på Pinterest
Etiketter: Stua
mandag 17. november 2014
Helg fylt med fotball og stein
Helga ble borte på en-to-tre her i huset. Nå gjør da de fleste helger det. Hele familien er samlet og man sover gjerne litt ekstra om morgenen. Denne helgen gikk i allefall ekstra fort.
Fotballturnering sto på planen. Bendit Cup. Hele fem kamper ble spilt av eldstemann. En kamp ble spist fredags kveld, en lørdags morgen og de tre siste lørdags ettermiddag og kveld. Alle i familien som ikke er på jobb eller noe annet viktig stiller alltid opp som tilskuere. Minstesnuppa er ikke like interessert som den overivrige mammaen og pappen da, men hun finner alltid noe å pusle med og klager ikke. Vi er ikke overivrige i den forstand at vi blir sur, kjefter og lignende, men vi heier gjerne litt høyt. Så prøver vi å heie alle på laget like mye frem. Etter at han begynte på nytt lag nå i høst merker jeg derimot at det var litt vanskelig å holde følge med hvem som var hvem, men det kommer seg.
Mellom kampene ble det bært stein til den store gullmedalje. Vi ventet de som skulle komme å grave inngangspartiet og til der vinduene skal stå i kjellerleiligheten nå i dag. Da vi hadde bært godt med stein fikk vi vite at de kommer litt senere enn planlagt fordi de støtte på problemer på den jobben de gjorde nå. Så da kommer de altså ikke før om to uker.
Steinen er i allefall ferdig plukket bort og det gjenstår bare å rive inngangspariet vårt. Så skal vi bruke  døren til vaskerommet som midlertidig inngang til de er ferdige. Hehe... godt at vi ikke reiv inngangspartiet i går også da. Så slipper vi å stampe inn på vaskerommet med skitne sko lengre enn vi trenger.
Nå er det en nydelig dag ute, litt frost og sola skinner. Ikke lenge igjen til vi ikke ser den på en god stund på grunn av mørketiden. Den er jo ikke heeelt under horisonten her i Bodø, men så godt som.
♥
Lagt inn av Nina Slettvoll Ingen kommentarer :
Send dette via e-post Blogg dette! Del på Twitter Del på Facebook Del på Pinterest
Etiketter: bygging , Helg
søndag 16. november 2014
Diagnose: Trigeminus nevralgi
Ett personlig innlegg fra meg om meg. Jeg har tenkt på det lenge, om jeg skal skrive det. Så fundert litt på litt på hvem er det egentlig som leser bloggen min!? Det er ikke mange lesere, ikke mange daglige lesere. Bloggen er mere for meg, men ett stadig ønske om å nå flere, inspiere kribler litt inni meg.
Blogginnleggene har vært ganske flyktige. Jeg har vinglet litt frem og tilbake, om jeg skriver eller ikke. Noen innlegg har kommet på rappen mens andre har det tatt lengre tid før det kommer. Slik har jeg også vært på privaten... Ganske vinglete. For formen min har vært vinglende.
Jeg har i flere år nå vært "syk". Jeg skriver syk i anførselstegn for det har vært så vanskelig å definere.    Det var for 4 år siden at jeg ble helt slått ut. Mye smerter. Det kjentes ut som halsen min skulle revne, jeg hadde vondt under øyet. Brukte til og med å bli rød og litt blålig der innimellom. Og i kjeven min hadde jeg spesielt ondt.
Jeg fikk også prikker i ansiktet som legen sa var brannkopper. Fikk penicillin for dette, men for meg forklarte det ikke de andre smertene.
Prikkene ble litt mindre, men ble ikke helt borte og smertene var enda som før. Så jeg kontaktet lege igjen. Det var mye frem og tilbake til lege. Fikk forskjellige utredninger, blodprøver, røntgen av lungene for å utelukke blodpropp der, magen ble sjekket med ultralyd.
Jeg begynte selv å lure på om det kunne ha noe å gjøre med tennene på den siden av kjeven som jeg hadde smerter. Dro til tannlege og fikk operert ut visdomstenner. Enda ville det ikke gi seg. Ufattelig smerte. Hvis du har opplevd at en tann trenger å rotfylles, sånn betennelsessmerte bare enda enda verre. Det er det beste jeg kan forklare.
I allefal prøvde jeg å si til tannlegen at det måtte være en betennelse på den siden i en tann eller noe. de tok bilder, men fant ingenting.
Legen min gikk ut ifra at det måtte være virus jeg hadde. I løpet av ett halvt år til ett år fikk jeg brannkopper mange ganger, febersyke, urinveisinfeksjon, svineinfluensa, lungebetennelse og nyrebekkenbetennelse. Jeg begynte å tro at dette bare gikk en vei og var redd for at jeg ikke skulle klare å takle det til slutt om jeg skulle fortsette å bli syk i eningen. For meg var dette helt forferdelig. Tanken på at jeg kanskje skulle forsvinne for samboeren min, men aller mest for barna mine. Samboeren min prøvde å få meg på andre tanker, sa det var tull, men for meg var det innmari vanskelig når ingen så til å kunne finne ut hva som feilet på meg. Og ikke ble jeg hørt. Jeg følte ingen HØRTE på ordene jeg sa hver gang jeg var innom en eller annen helseplass. Jeg ble nesten som besatt på å prøve å fortelle det ved hver plass i tilfelle noen skulle komme på hva det kunne være som feilet meg.
Legen min visste ikke lenger hva han skulle gjøre for meg. Han begynte å tro at det var angt som var problemet og om vi (jeg) skulle prøve ut angstmedisin. -Nei! sa jeg. Jeg har ikke angst, jeg får angst av at dere ikke finner ut hva som feiler meg, men angst i utgangspunktet hadde jeg ikke. Til slutt så blir man så usikker vet du... Så jeg spurte samboeren min om han trudde jeg hadde angst og om at kanskje jeg skulle prøve den medisinen.. Det var jo ikke noe annet de kom frem til så. -Nei, sa også han. - Du har ikke angst, det er jo bare det at de ikke finner ut hva som feiler deg. For meg var det innmari godt å høre. Han står meg nærmest så han burde i allefall vite det.
Alt dette skjedde helt i starten når jeg hadde fått en vikarstilling på sykehuset. Jeg skulle arbeide som sekretær, noe jeg hadde ønsket lenge. Og det skulle være springbrettet mitt videre til andre lignende jobber. I stedet ble det ett helvette. Sykemeldinger i hytt og gever og fyrsiobehandlinger for smertene forplantet seg til bak i hodet, nakken og skuldrene.
Jeg forsøkte den ene fysioterapeuten etter den andre. De sa hvis du ikke er blitt vesentlig bedre innen 5 behandlinger var det egentlig ikke så mye mer de kunne gjøre. Jeg merket med en gang når det begynte å bli halvhjertet. Da var det bare å prøve å finne en ny.
Så var jeg hos ei som lurte på om smertene i nakken, hodet og skuldrene kunne komme av tannstillingen min. Hun anbefalte meg å dra til en tannlege som var god på det området.
Som sagt så gjort. Han sa jeg hadde en tann som var for lang og som sannsynligvis hadde vært for lang siden jeg var lita og at utslaget av det kunne bli slik jeg hadde endt opp med å ha det da. Han boret dermed tannen til normal høyde, men problemene fortsatte. Fremdeles smerter. Det ble tatt flere bilder og det viste seg at det var en sprekk i den tannen. En midlertidig rotfylling ble gjort. Jeg hadde fremdeles smerter, så en ny rotfylling ble gjort. De trodde kanskje det var noe som ikke ble grundig nok etter første. Smerter fremdeles. Nytt bilde ble tatt.. Det viste seg at jeg hadde tre røtter på den tannen så atter en rotfylling ble gjort. Nå trodde jeg at det var i orden for jeg hadde ikke voldsomme smerter, bare mindre. Så knakk tannen.. Den tålte nok ikke all julingen.
Nå sto det krone på menyen. Pengene bare flyr ut av meg... Enda jeg ikke har spesielt med penger etter å ha vært sykemeldt i over ett år og over på arbeidsavklaringspenger.... 66%! Og alt av tannutgifter og fysio har jeg måtta  ut med selv. Velferds-Norge.
Ny tann, mange tusen fattigere. Så må det også lages skinne. For jeg biter så hardt sammen på nettene. Også dette er en dyr affære. Tror at det skal avlaste bittet mitt litt og at smertene skal avta. Ikke faen! Jeg skal bare ikke få nok av dette.
Jeg begynner å miste troen på at jeg noen  gang skal bli bra. De kommer med råd om hva som kan hjelpe, jeg hører og gjør som dem sier. DESPERAT, Jeg er så desperat etter å bli bra. Jeg føler jeg ikke henger med på livet lengre. Smerter styrer dagene mine. Energien jeg har må jeg spare til familien, så det sosiale må vike.
Årene går, jeg prøver meg i jobb her og der, men klarer ikke helt å være i jobb. Det er så vanskelig. Føler ikke jeg får prestert det jeg ønsker! Jeg som er så pliktoppfyllende, energisk, arbeidssom, nøye, alle disse tingene. De tingene jeg alltid har vært beskriver meg ikke lengere og ikke fordi jeg ikke ønsker det, men fordi helse-Norge ikke klarer å hjelpe meg.
Smertene er der enda. Tannlegen foreslår en rottupp-amputasjon. Det fikk jeg gjort nå i vår. det var siste forslaget. En gledens dag tenkte, nå skal det være over. Klarte ikke helt å tro på det heller da i det jeg gikk ut av tannlegekontoret og det sa jeg til hun tannpleieren også. -Hva hvis dette ikke løser det heller. Jeg har nemlig vansker meg å tro at det skal bli helt bra. Jeg har aldri blitt bra.
Gjett hva! Det hjalp heller ikke. Jeg trakk tanna. Faens tann!
Nåh... Nå kunne det ikke bli mere ondt. Nå kunne ikke den jævla tanna få gjøre meg vondt lengre.
Og sommeren gikk uten store smerter, men BANG. En helg mens jeg var alene med ungene nå i høst. Samboeren var på jakt. Så sinnsykt ondt. Det er som om noen stikker en kniv inn i hodet (sånn jeg vil tro det kjennes ut). Sier til ungene at de ikke må prate så mye til meg, men ligger der attmed dem mens vi prøver å kose oss en lørdagskveld. Mye til kos.
Samboeren kommer hjem og jeg sier til han at det ikke var den tanna, det er noe annet som er stein hakke gærnt, men vi gjør ikke noe med det. Det gikk over etter ett døgn.
Hverdagen går som vanlig her i huset. Samboeren jobber, jeg er arbeidsledig og ungene er på skolen på dagen og aktiviteter på ettermiddagene. Jeg bestemte meg for lenge siden at dette ikke skal gjøre slik at det påvirker ungene. De skal få ha en normal mamma. Følger opp med lekser, lager middag, får godt med meg hva som skjer på skolen og ellers med vennene deres.
Så skal vi ha familieselskap for eldstemann. Dette er for fire uker siden. Samboeren er på jobb og jeg steller i stand til selskap. Har invitert min og samboerens familie på kake og mat. Maten gjorde jeg klar dagen før, mens kakene skulle jeg gjøre klar samme dag.
Jeg får helt sinnsyke smerter mens jeg lager kaker, jeg krøker meg over benken mens jeg pisker krem. Holder pisken i den ene hånden og men den andre hånden presser jeg inn øverst på kjeven helt ved øret. Der er smertene helt intense. Jeg vurderer å ringe mamma for å komme å hjelpe meg før de andre gjestene kommer, men ser på klokken at det er liten vits da hun ikke vil kunne komme så veldig lenge før uansett. Jeg biter det i meg, IKKE FAEN om jeg skal kansallere min sønns bursdag bare på grunn av meg.
Familien kommer, smertene er litt sånn på og av, men så ser noen av familiemedlemmene mine at jeg ikke er helt på topp. Jeg sier at jeg har så jævlig ondt og tårene mine triller. Flere av de ble litt skremt så jeg. Jeg har vansker med å forklare hvor vondt jeg egentlig har. Jeg har heller ikke sagt det til så mange i løpet av de siste årene. Vil jo ikke klage heller! Sant? Så de har ikke forstått hvor vondt jeg har hatt. I stedet har jeg heller holdt meg litt for meg selv hvis jeg har plagdes. Ikke besøkt så mye osv.
De beordret meg til å ringe lege på nytt, men jeg sa at jeg hadde gitt det opp. Hadde ikke vært hos lege på mange år. De sa det samme uansett og ikke hadde jeg funnet ut i mellomtiden hva det er som har feilet meg. For det er sånn jeg har følt det, at jeg må først finne ut hva som feiler meg før jeg kan komme til dem å fortelle det.
I allefall. Neste morgen ringte jeg lege. Jeg forklarte problemet og sa at jeg trodde det måtte være noe galt med en nerve eller noe. Jeg fikk komme til en turnuslege siden min faste lege var fullbooket. Hun sendte en henvisning til kjevespesialist og sa hun ikke kunne gjøre så mye mer. Jeg hadde tatt ibux og paracet og sa til henne at det ikke funket det gram og at da måtte jeg for en gangs skyld få noe annet som kunne hjelpe meg med smertene for nå ville de bare ikke gi seg.
Det fikk jeg.
Det hjalp heller ikke. Ringte legevakt og de sa jeg kunne ta dobbel dose av det pluss 1 gram paracet. Skulle tro at det skulle hjelpe litt på, men NEI. Neste morgen ringte samboeren for meg. Han fortalte om dosen med smertestillende og at det måtte ha noe å gjøre med en nerve å gjøre. Det var min fastlege han da snakket med. Han sa at akkurat nå var det en turnuslege som var på bygget som har arbeidet mye hos nevrologisk avdeling på sykehuset og at jeg kunne komme til han.
Da jeg fikk høre det gråt jeg.... Tårene rant. Jeg ble HØRT.
Turnuslegen hørte på det jeg sa, kom med oppfølgingsspørsmål. Det virket som at dette hadde han peiling på. Han sa at det mest sannsynlig sto mellom to diagnoser, men at det nok var trigeminusnevralgi. Før i tiden kalt suicide diseas på grunn av store smerter og at folk ikke fikk noen form for hjelp. Store smerter kan jeg absolutt skrive under på, de kan nesten ikke beskrives, men livsglede har jeg definitivt.
Jeg håper derimot at flere opplyses om dette og at spesielt flere leger/tannleger kan nok om dette slik at flere folk får hjelp og hjelpen tidlig nok.
Jeg får selvsagt ikke tilbake alle pengene jeg har brukt på diverse behandlinger, verken fysio eller tannlege, men jeg ser lysere på fremtiden. Turnuslegen min satt meg på Tegritol som jeg skal stå på i allefall til jeg har vært til undersøkelse hos nevrolog. Hos nevrolog kommer det vell også mer klart frem om den diagnosen er absolutt helt rett og om hva det kan være som har utløst det for min del, siden det kunne være flere avgjørende faktorer. Blir spennende og skummelt å se.
Nå er målet å komme fullt tilbake i jobb, være mer aktiv med familien og ta større del i nettverket mitt av venner. Jeg har ikke mange venner, men noen få gode som jeg dessverre møter alt for skjeldent.
Hehe... Jeg ble helt kaputt av å skrive dette innlegget. Og har tenkt langt og lenge om jeg skal publisere det eller ikke. Men men... jeg ønsket ikke å være alene om dette ;)
Nå er det kveld her! Ønsker alle en riktig god natt!
♥ ♥ ♥
Lagt inn av Nina Slettvoll Ingen kommentarer :
Send dette via e-post Blogg dette! Del på Twitter Del på Facebook Del på Pinterest
Etiketter: Hverdag
lørdag 8. november 2014
Himmel i brann
Så fantastisk å få se alle fargene solen får frem på himmelen når man står opp tidlig. Sto opp for å kjøre mannen på jobb så vi ikke er uten bil hele dagen. Etter arbeid skal han ha møte og så skiftfest. Er jo farsdag i morgen og da må mor ut på shopping.
♥
Lagt inn av Nina Slettvoll Ingen kommentarer :
Send dette via e-post Blogg dette! Del på Twitter Del på Facebook Del på Pinterest
Etiketter: Hverdag
torsdag 6. november 2014
Update på når mannen kom hjem
Hahaha... Måtte bare oppdatere litt. Mannen kom akkurat hjem. Måtte møte han i døra. Fikk som mottakelse ett: hei, ka du har gjort nu? Altså, jeg er kanskje ikke så veldig flink å møte han i døra i det han kommer hjem fra seinvakt. Da er jeg stort sett sliten etter hverdagens kjas og mas, legging av unger, klesvask ol.
I allefall da han kom inn døra til kjøkkenet var reaksjonen: - holy crap!! Dæsken du har fått gjort mye. Flink du e!
Åh, jeg liker mannen min jeg ❤️. Han var fornøyd ☺️
Lagt inn av Nina Slettvoll Ingen kommentarer :
Send dette via e-post Blogg dette! Del på Twitter Del på Facebook Del på Pinterest
Etiketter: Hverdag
Facelift på kjøkkenet
Denne uken har mannen senvakt. Og vanligvis ønsker jeg å ha han værende her hjemme lengst mulig hvis jeg er hjemme samtidig, men ikke i dag. Jeg ventet og ventet på at han skulle dra avgårde. Jeg hadde nemmelig en liten plan..... Kjøkkenet som vi har snakket om å male... senere, begynte jeg på i det han dro ut døra. Han dro av gårde tidlig før han skulle trene før vakten. Det passet meg perfekt. Og i tillegg levnet han meg bilen før kidza og jeg hadde ett par ærender vi skulle gjøre på ettermiddagen så han måtte ta buss.
Kjøkkenet er mørkt treverk som er beiset for mange år siden. Jeg vil tro det ble beiset da huset var nytt i 1991. Det må dermed grunnes med sperregrunning før jeg kan ta fatt på selve malingen. Hvilken farge jeg skal ha har jeg ikke bestemt meg for enda :P Nå løper tiden fra meg så jeg må bestemme meg snart. Kan ikke drive å bare ha det grunnet fremover.
Som jeg har nevnt tidligere skal vi erstatte kjøkkenet, men det blir ikke før vi har laget kjelleren som vi starter på nå til helgen. Og kjellerbyggingen blir å ta en god stund da vi har planer om å gjøre mest mulig selv. Av det vi har lov å gjøre selvsagt. Likevel er det greit å få malt og gjort det slik at vi liker det bedre inntil det nye kjøkkenet kommer.
Selve grunningen går også litt tregt. Får malt litt, så skal hunden ut, malt litt igjen så lage middag til kidza, malt litt, hunden ut, malt litt kidza kvelds osv. I tillegg trenger jeg også litt pauser innimellom utenom det som har med kidza eller hunden å gjøre. Hehe... for de som skjønte det :P
Ønsker dere alle en fiiin fin kveld :*
Lagt inn av Nina Slettvoll Ingen kommentarer :
Send dette via e-post Blogg dette! Del på Twitter Del på Facebook Del på Pinterest
Etiketter: Kjøkken , Oppussing
torsdag 30. oktober 2014
Forsov oss... opp i hui og hast
I morges våknet jeg av at lillesnuppa kom inn på soverommet vårt og opp i senga. Åh.. så koselig tenkte jeg. Da kan vi slumre litt før vekkerklokka ringer så tittet jeg litt bort på klokken.... HERREGUD, den var 09:00 alt. Ingen tid til å slumre. Opp i hui og hast for å vekke storebror, få i ungene frokost og skynte oss av gårde. Heldigvis smurte jeg matpakken deres i går kveld så den var klar i kjøpeskapet.
For en start. Er mange år siden jeg forsov meg sist og det føles helt forferdelig. Og i dag kan jeg si at jeg heldigvis ikke skulle på jobb. Så etter at kidza var kjørt til skolen var det rett hjem igjen. Fikk laget med en god smoothie og slappet litt av.
Letet litt på nettet for inspirasjon for å skjære ut gresskaret jeg har kjøpt. Er jo ett hav av muligheter å velge imellom. Helt på amatørnivå til proffer som utfører de fantastiske kunstverkene. Ja, må jo kalle det det. Helt sykt detaljert.
Har du kjøpt gresskar?
Lagt inn av Nina Slettvoll Ingen kommentarer :
Send dette via e-post Blogg dette! Del på Twitter Del på Facebook Del på Pinterest
Etiketter: Frokost , Hverdag
onsdag 29. oktober 2014
Syk liten hund
Hun ligger godt der, prinsessa :)
Vi har så utrolig mye glede av vårt siste tilskudd i familien, Shelby. Hun er kosen og leken og utrolig hengiven med alle og enhver i familien. Både vi voksne og kidza har fallt pladask for henne og vi er så takknemmelige for at vi skal ha glede av henne i mange år fremover.
I går fikk Shelby være litt alene da kidza var levert på skolen og vi skulle slumre litt til før vi sto opp. Det har vi prøvd flere ganger tidligere og det har gått helt fint. Hun har sluttet å bite på ledninger, møbler, listverkert ol. Så hørte jeg Shelby bjeffe litt og sto opp med en gang. Det som møtte meg da var ikke veldig koselig. Shelby hadde blitt skikkelig dårlig. Sannsynligvis har hun blitt dårlig av at hun har spist på noe bark på bjørkeveden i stua. Det var skit overalt. Her var det bare å holde for nesen, la Shelby gå ut en tur,  legge henne i buret og derretter starte rengjøringen. Og herregud for en jobb...., teppet ble spylt og deretter skrubbet med såpe før det ble henet i vaskemaskinen, en skinnfelle gikk rett i søpla og til og med sofaen unngikk ikke morroa. Den ble tørket, vasket, men likevell hælte jeg ikke ha den inne. Så den ble kastet ut. Heldigvis var det en veldig gammel sofa (10 år) og vi har lenge tenkt å skifte den ut, men ikke akkurat så drastisk.
Nå har vi satt godstolene sammen med tre-seteren som en midlertidig løsning til vår nye sofa kommer. Den ble nemlig hastebestilt i går :)
Kjente jeg fikk helt ondt av meg. Tenk så dårlig hun har måtta følt seg. Likevel sa hun ikke fra før det var gått en god stund. Heldigvis ble hun raskt bedre. Etter litt luft, vann og mye soving var hun som før igjen.
Lagt inn av Nina Slettvoll Ingen kommentarer :
Send dette via e-post Blogg dette! Del på Twitter Del på Facebook Del på Pinterest
Etiketter: Hund , Shelby
mandag 27. oktober 2014
Helgene går alltid så fort unna
Det har vært en strålende helg. Først var vi å leverte lillesnuppa vår som skulle dra med bestevenninnen sin til hennes foreldre. Litt sånn rart for mammahjertet at hun skulle være borte hele helgen. Og så var jeg litt spent på om hun kom til å få hjemlengsel, spesielt siden det ikke vare var å hente henne øyeblikkelig da siden man må dra med ferge dit, men innerst inne visste jeg at hun var klar for det. Det hadde gått over all forventning og da jeg hentet henne i går sa hun at hun ikke hadde savnet meg eller Shelby i det hele tatt for de hadde hatt det så høy. Veldig godt å vite.
Fredag fikk vi besøk av min yngre lillesøster på taco, ett varmt bad ute og film. Herlig kvalitetstid med familie. Kjenner at det var alt for lenge siden sist, så dette må jeg bli flinkere på.
Lørdags morgen fant jeg en oppskrift på bananscones på Mathilda Harn sin instagram. Disse måtte prøves ut. Jeg stekte de heller som banan-pannekaker. Gikk bare godt å lage dem slik. De var utrolig gode med peanøttsmør og syltetøy på.
Lørdags kveld var jeg så heldig at mannen kokkelerte utmerket biff til oss. Rart at ikke minstesnuppa var sammen med oss da, men så også at eldstemann vokste litt av å få være med bare oss. Praten var veldig fin og vi koset oss masse. Sent ble det på både liten og stor ☺️.
Blogger dette innlegget fra mobilen så kvaliteten blir nok ikke optimal.
Lagt inn av Nina Slettvoll Ingen kommentarer :
Send dette via e-post Blogg dette! Del på Twitter Del på Facebook Del på Pinterest
Etiketter: Weekend
onsdag 22. oktober 2014
Piece of pie
Onsdager har alltid vært litt stressende her i huset. Mannen jobber dagtid først så er han instruktør på en crossfit-senteret vi har her i byen på ettermiddagen. Kidza trener Krav Maga begge to og kan velge mellom to treningsdager, mandager eller onsdager. De kan også dra på begge dagene om ønskelig, men det er satt opp slik fordi så mange av barna driver med andre fritidsaktiviteter i tillegg. Kidza våre har brukt å vært onsdager siden mannen også er der, men i dag skulle han ta timen for noen andre så da hadde det blitt så sent for kidza at de gjorde var å trente mandag.
I allefall hadde jeg ikke noen jobb jeg skulle på i dag så jeg forberedte middagen tidlig. Klokken 13 var middagen ferdig forberedt å sto klar i kjøleskapet, bare å putte i stekovnen litt før alle de andre kom hjem. Så fikk vi så god tid som vi bare kunne før de som skulle avgårde dro i vei.
Det smakte deilig, både for liten og stor.
Nå er det leksetid på lillefrøkena og jeg trykker litt på Mac-en. Herlig :)
Lagt inn av Nina Slettvoll Ingen kommentarer :
Send dette via e-post Blogg dette! Del på Twitter Del på Facebook Del på Pinterest
Etiketter: Mat
fredag 10. oktober 2014
Hurra, hurra, hurra! Bursdag i huset
Tenk at for 9 år siden dro vi til sykehus i hui og hast. Jeg ventet mitt første barn og spenningen var stor. Vi var ganske unge både jeg og pappan. 21 år var vi blitt. Og dette var stort og skummelt. Tenk å skulle bli ansvarlig for ett annet liv. Være den aller viktigste for den personen, men gur så fantastisk.
Jeg husker at jeg lå våken nesten hele den første natten og studerte han. Var så redd for at jeg ikke skulle kjenne han igjen om sykepleierne dro han på ett annet rom. Så jeg var så redd for å sove. Til slutt kom de og sa at jeg trengte nok litt søvn så de skulle passe på han. Det var godt... trengte den søvnen jeg. Og når de kom trillende tilbake med han var det ikke noe problem å kjenne han igjen. Jeg var blitt en mamma, med alle bekymringer og gleder som følger med. Den aller største gleden ett menneske kan oppleve, og bli mor eller far, synes jeg.
Nå 9 år senere. Jeg ser en fantastisk gutt, så god, snill og omtenksom. Hjelper til i huset, hjelper og passer på minstesøstra og Shelby, hunden vår. Aktiv med fotball, krav maga og organisert ski. Jeg kunne ikke ønsket meg mer, så utrolig stolt.
Jeg er så stolt av å være akkurat din mamma, Benjamin. Og jeg håper og tror at du vil få en fantastisk dag!
Lagt inn av Nina Slettvoll Ingen kommentarer :
Send dette via e-post Blogg dette! Del på Twitter Del på Facebook Del på Pinterest
Etiketter: Bursdag
onsdag 8. oktober 2014
Vår tur til å ha høstferie
Eldstemann, lillesnuppa og jeg har nå tatt høstferie. Mannen har normal hverdag med ettermiddagsjobbing hele uka og lødagsjobbing nå til helga, men vi får alle vært litt sammen på formiddagen og det er jo kos.
I dag har jeg og minstesnuppa vært i hagen og raket løv. Skikkelig høstsyssel. Vi kom oss halvveis i rakingen før hun sprang videre på venninnebesøk og jeg inn til en liten kaffe. Mannen arbeidet overtid utover natten så han trengte litt mere søvn. Og når han sto opp ble det skiver til lunsj og kakao i koppen. Varmt og godt.
Jeg merker at barna begynner å bli litt småsyke. Hoster, harker og er litt småslappe. Dermed har det blitt litt avslapping inne med litt spilling.
Kjenner at det er godt å ikke ha satt av så mye til disse ekstra fridagene. Godt å bare gjøre det en føler for akkurat der og da. Hverdagen ellers er så stressende og planlagt til minste detalj for å få kabalen til å gå opp.
Lagt inn av Nina Slettvoll Ingen kommentarer :
Send dette via e-post Blogg dette! Del på Twitter Del på Facebook Del på Pinterest
Etiketter: Høstferie
torsdag 2. oktober 2014
Sofablogging
Ligger henslengt på sofaen etter middag og litt rydding etter det. Så her blogges det fra iphonen da mannen ser film på Mac-en. Det tok jammen litt på å være første dag på jobb etter fire måneder uten.
Må si det var herlig å være tilbake i barnehagen jeg har arbeidet i tidligere. Full fart og masse herlige blide små fjes. Og de voksne var like blide for å ha meg tilbake igjen. Det varmet skikkelig!!  Fire år siden jeg arbeidet der sist. Det var en praksis på ett halvt år.
Så får vi se hvor mye jobbing det blir der da. Er bare vikar, men tar det jeg får og er glad for det! Håper det blir mange fine turer ute i det fri. Barnehagen der er nemlig veldig flink å dra på turer. I morgen skal de faktisk på rype-jakt. Tenk å få være med på det fra de er så små. Rype (medbrakt) med tilbehør skal de også få spise i skogen. Herlig!!
Nå skal jeg lade litt til så jeg er klar for jobb i morgen. Så blir det pakking etter jobb for til helgen blir det en liten tur til storbyen Oslo :)
Lagt inn av Nina Slettvoll Ingen kommentarer :
Send dette via e-post Blogg dette! Del på Twitter Del på Facebook Del på Pinterest
Etiketter: Hverdag
onsdag 1. oktober 2014
Ikke arbeidsledig, men arbeidssøkende!!
Den forrige jobben min var en prosjektstilling. En prosjektstilling hvor vi klarte å ferdigstille prosjektet innen tidsfristen vi var satt. Ett hurra for de over oss, ett hurra for oss, men også ett sukk.. Da hadde vi ikke lengre en jobb å gå til. Bare å legge seg ut på markedet.. lete, søke, vente. Nav... melde oss... ikke som arbeidsledig, det er ikke det vi er.. Vi er arbeidssøkende!
Nå har jeg da vært det siden juni. I sommer gikk det veldig greit. Nydelig vær, 30 grader, selv her nord!! Den beste sommeren vi har hatt noensinne. Helt fantastisk. Gikk selvsagt å håpet at det skulle dukke opp en jobb.. Altså å få svar på noen av de søknadene jeg sendte ut, men ellers føk dagene unna.
Men nå.. nå altså. Det begynner å tære på humøret og motet. Svarene er negative, i hvertfall der jeg har fått svar. De færreste gir tilbakemelding på søknadene man har sotte å brukt tid på å skrev
Så har jeg også sett litt til de andre som er i samme situasjon som meg. De som også arbeidet på samme prosjektet som meg. Noen har fått jobb, men en flestepart har ikke det. Jeg tenker at det er utdanning jeg mangler, men så ser jeg at mange av dem som heller ikke har fått napp har utdannelse. Så da er det jo ikke slik, at alt har en fasit. At mye bare er tilfeldigheter. Samt at det gjerne i de fleste ansettelser går på bekjentskap.
Har sendt noen søknader i dag, så da sitter jeg her å venter, søker, håper. Vell, i teorien i allefall. For og bare sitte har jeg da ikke tid til. Er alltid noe å gjøre. Og i mellomtiden vikarierer jeg i ett par barnehager. Starter i morgen, så det blir spennende å se. Er i allefall greit å ha noe å gjøre mens man venter på at hellet skal være med meg og jeg får meg en fast jobb igjen. I tillegg til all den tiden man har gått å ventet.
Jeg har lurt mye på hva jeg gjør galt. Hva er det jeg ikke har gjort rett i søknadene? Jeg vet det skorter på utdannelse, men erfaring har jeg masse av. Stå-på-vilje og godt humør har jeg i bøtter og spann.
Så har jeg også sett litt til de andre som er i samme situasjon som meg. De som også arbeidet på samme prosjektet som meg. Noen har fått jobb, men en flestepart har ikke det. Jeg tenker at det er utdanning jeg mangler, men så ser jeg at mange av dem som heller ikke har fått napp har utdannelse. Så da er det jo ikke slik, at alt har en fasit. At mye bare er tilfeldigheter. Samt at det gjerne i de fleste ansettelser går på bekjentskap.
Det begynner også å tære på økonomien. Med "nytt" hus er det jo så inderlig mange ting man har lyst å kjøpe som nye bilder, lamper, tepper, sofa (vår er hullete og misfarget), oppbevaringsmøbler, gardiner osv osv. Listen er lang. Og i tillegg skal jeg innrømme at jeg er såpass materialistisk at jeg blir glad av å kjøpe ting. Så her er det bare å beherske seg.
Det var mitt klageinnlegg....Av og til er det godt å bare få det ut. Dele det meg noen.
Avslutter med en liten titt fra stua vår.
Ha en riktig så god kveld :)
Lagt inn av Nina Slettvoll Ingen kommentarer :
Send dette via e-post Blogg dette! Del på Twitter Del på Facebook Del på Pinterest
Etiketter: Hverdag
Nyere innlegg Eldre innlegg Start
Abonner på: Innlegg ( Atom )
Vårt hjem
Husen vårt i den blå time
Bloggarkiv
▼  2015 ( 18 )
▼  september ( 8 )
Utfordrer du deg selv?
Timeout fra hverdagen
Chiagrøt med blåbær
Lei forkjølelse
Ny energi, rastløs
Nyt, nyt, nyt
Helg med smak av sommer
Herregud som dagene fyker avsted
►  august ( 3 )
►  februar ( 1 )
►  januar ( 6 )
►  2014 ( 46 )
►  desember ( 14 )
►  november ( 6 )
►  oktober ( 8 )
►  september ( 3 )
►  august ( 4 )
►  juli ( 6 )
►  juni ( 3 )
►  mars ( 2 )
►  2013 ( 11 )
►  november ( 7 )
►  oktober ( 3 )
►  september ( 1 )
Min bloggliste
Kristina Andersen
DET FINESTE BILDET JEG HAR
for 5 timer siden
Fotballfrue
interiørprat: soverom vol II
for 5 timer siden
Blogg Home and Cottage
Vårstemning på 1-2-3
for én dag siden
Stine Lervik - mitt lille hjørne♥
Chili Con Carne
for 2 dager siden
Tomines hjem
Aubergine
for 3 dager siden
Maliva`s verden
Hotell, spa og velvære i Tartu/Estland!
for 2 uker siden
Idyll og him
Oppussing pågår...
for 2 uker siden
Karishytteoghjem -
Ferdig med kjolen
for 5 uker siden
My Dream
Et rop i mørket.... HJELP!
for 4 måneder siden
Felicia Mörén
Ny Blogg!
for 4 måneder siden
hvitstil.com
blogger på hvitstil.com
for 6 måneder siden
Frøken Nordseth
Jeg veeeet....
for 8 måneder siden
-Moments of Joy-
Snart 17. Mai...
for 10 måneder siden
Vakrerom Blogg - Interiør nettbutikk
Jeg er på dater´n!
for ett år siden
Chewpakka
LCHF Kycklingbiffar
for ett år siden
Mias Landliv
Out with the old, in with the new
for ett år siden
victorias hus
for ett år siden
Swedish Garden
Trädgårdens bästa växter i år!
for ett år siden
Anette Willemine
Gleder meg til faglig påfyll på pej gruppens trendkonferanse
for ett år siden
DAISYS HOME
DIY - Aller siste Palleprosjektet på plass i hagestuen.
for ett år siden
Villa Havglimt
Lørdagskveld!
for ett år siden
Min lille lykke
a d v e n t
for 2 år siden
Drømmeverden interiør: Interiørblogg, interiør nettbutikk og husbygger.
Jeg flytter til ny Blogg!
for 2 år siden
got-light
Gratulerer med 2 årsdagen Anna
for 2 år siden
Charm
THE DRESS/ WEDDINGDRESS
for 2 år siden
Interiørblogg av Marte Klanderud
FRA LYS TIL MØRK!
for 3 år siden
Fjellets Datter
Stadig framdrift...
for 3 år siden
NIB - Norske interiørblogger
UTFORDRINGEN DESEMBER
for 4 år siden
Fagerheim
Godt nyttår!
for 7 år siden
S T O R I E S B Y M E . S E
Karnas Hus
Drømmen om en eplehage
Interiør Blogg - Villa Paprika
Interiørgleder
ANETTESHUS.COM
Vis 25 Vis alle
Om meg
Nina Slettvoll
Jente fra nord som bor sammen med samboer og våre to barn. Fasineres av interiør, trening, mat, natur og livet generelt.
Vis hele profilen min
Instagram
Uteplassen
Herlig å nyte nordlyset herfra
Hobby
Padling med kjæresten er fantastisk
Besøk på siden
Translate
Søk i denne bloggen
Laster inn...
Etiketter
Advent ( 5 ) Bad ( 1 ) Bakst ( 2 ) Barnerom ( 1 ) Belysning ( 2 ) Bursdag ( 1 ) bygging ( 1 ) Detaljer ( 2 ) dåp ( 1 ) Eksteriør ( 1 ) familie ( 7 ) Fjellet ( 1 ) fly ( 1 ) Fritidsbolig ( 1 ) Frokost ( 2 ) Før/etter ( 2 ) Grublerier ( 1 ) halloween ( 1 ) Helg ( 2 ) Hjemmekontor ( 1 ) Hund ( 1 ) Hus ( 2 ) Hverdag ( 29 ) Høstferie ( 2 ) høytid ( 2 ) Inngangsparti ( 1 ) Interiør ( 5 ) Jul ( 3 ) Julebakst ( 1 ) Juleforberedelser ( 2 ) Kaffe ( 1 ) Kjøkken ( 5 ) Mat ( 4 ) Middag ( 2 ) moro ( 1 ) Natur ( 4 ) Oppskrift ( 2 ) Oppussing ( 3 ) pizza ( 1 ) Reise ( 1 ) Riviera Maison ( 1 ) Shelby ( 1 ) Sommer ( 2 ) Soverom ( 2 ) Spisestuen ( 1 ) storby ( 1 ) Stua ( 2 ) Stue ( 2 ) Trening ( 1 ) Trigeminus nevralgi ( 1 ) Tur ( 3 ) underholdning ( 1 ) Uterom ( 1 ) Weekend ( 8 ) Ønskeliste ( 1 )
NIB
Norske Interiørblogger
Nydelig landskap
Sjarm i fjæra rett nedenfor hyttetomta vår.
Drevet av Blogger.